Lav et referat af nedenstående tekst:

Tekst:
Der er stadig ingen spor af de fem unge indiske håndboldspillere, som fortsat savnes, efter at de forsvandt fra et håndboldstævne i Dronninglund i lørdags. Seks af de i alt 11 indere, der forsvandt, er blevet fundet. Fire blev fundet i søndags umiddelbart efter en sikh-gudstjeneste i Vanløse, og mandag morgen dukkede yderligere to op på Københavns Hovedbanegård. De resterende fem er dog ikke dukket op over natten. - Vi har intet set og intet hørt. De opholder sig sandsynligvis ikke i Nordjylland, og derfor er der ikke meget mere, vi kan gøre, siger vagtchef Poul Badsberg fra Nordjyllands Politi. Vagtchefen fortæller, at Nordjyllands Politi har overdraget indernes ejendele til den indiske ambassade. De unge indere har ikke gjort noget ulovligt, men politiet håber at kunne få løst sagen, inden deres visum udløber 16. juli. Efter den dag opholder de sig ulovligt i landet.

Referat:
Fem af de 11 indiske håndboldspillere, som lørdag forsvandt fra et stævne i Dronninglund, er endnu ikke blevet fundet.